Davčni zavezanec mora Finančni upravi RS po poteku davčnega obdobja predložiti DDV obračun, in sicer do zadnjega delovnega dne naslednjega meseca (v določenih primerih je potrebno obračun predložiti že prej).
Mesečni zavezanec za DDV je zavezanec, katerega obdavčljiv promet preteklega koledarskega leta presega 210.000€, v nasprotnem primeru je zavezanec tromesečni, vendar to velja le v primeru, ko zavezanec ne opravlja transakcij znotraj Evropske unije za katerega je potrebno predložiti rekapitulacijsko poročilo. V primeru opravljanja transakcij znotraj Evropske unije je zavezanec ne glede na višino obdavčljivega prometa v preteklem letu, mesečni zavezanec.
Mesečni zavezanec je prvih 12 mesecev tudi zavezanec, ki pridobi identifikacijsko številko za DDV. Obstaja tudi še nekaj izjem, npr. davčni zavezanec, ki nima sedeža v Sloveniji ima davčno obdobje koledarski mesec.